সার্ভেস্তান প্রাসাদ
সার্ভেস্তানের সাসানিয় প্রাসাদ (ফার্সি: کاخ ساسانی سروستان kakh-eh Sassani-ye Sarvestan) ইরানের শিরাজ শহর থেকে প্রায় ৯০ কিমি (৫৬ মা) দক্ষিণ-পূর্বে সার্ভেস্তান শহরে অবস্থিত একটি সাসানি-যুগের প্রাসাদ। খ্রিস্টীয় ৫ম শতাব্দীতে প্রাসাদটি নির্মিত হয়েছিল এবং এটি একটি সরকারি বাসভবন বা একটি জরথুষ্ট্রীয় অগ্নি মন্দির ছিল। সর্বোপরি, সার্ভেস্তান প্রাসাদ সাসানি যুগের স্থাপত্যের আকর্ষণীয় শৈলীর উদাহরণ।